CELEX: C2007/042/13
Language: bg
Date: 2007-02-24 00:00:00
Title: Дело C-400/05: Решение на Съда (пети състав) от 11 януари 2007 г. (искане за даване на преюдициално заключение, направено от Hoge Raad der Nederlanden — Нидерландия) — B.A.S. Trucks BV/Staatssecretaris van Financiën (Обща митническа тарифа — Комбинирана номенклатура — Тарифно класиране — Подпозиция 8704 10 — Превозно средство, създадено за използване на строителни обекти и предназначено за превоз и разтоварване на материали, както и за използване в пътната мрежа)

24.2.2007   
            
            
               BG
            
            
               Официален вестник на Европейския съюз
            
            
               C 42/8
            
         Решение на Съда (пети състав) от 11 януари 2007 г. (искане за даване на преюдициално заключение, направено от Hoge Raad der Nederlanden — Нидерландия) — B.A.S. Trucks BV/Staatssecretaris van Financiën
   (Дело C-400/05) (1)
   
   (Обща митническа тарифа - Комбинирана номенклатура - Тарифно класиране - Подпозиция 8704 10 - Превозно средство, създадено за използване на строителни обекти и предназначено за превоз и разтоварване на материали, както и за използване в пътната мрежа)
   (2007/C 42/13)
   Език на производството: нидерландски
   Препращаща юрисдикция
   Hoge Raad der Nederlanden
   Страни в главното производство
   
      Ищец: B.A.S. Trucks BV
   
      Ответник: Staatssecretaris van Financiën
   Предмет
   Искане за даване на преюдициално заключение — Hoge Raad der Nederlanden — Тарифно класиране на превозно средство, създадено за използване на строителните обекти и предназначено за превоз и разтоварване на материали, както и за използване в пътната мрежа — Включване или не в позиция КН 8704 10 като „самосвал, предназначен да бъде използван извън пътната мрежа“
   Диспозитив
   Подпозицията 8704 10 от комбинираната номенклатура, намираща се в приложение I към Регламент (ЕИО) № 2658/87 на Съвета от 23 юли 1987 година относно тарифната и статистическа номенклатура и Общата митническа тарифа, изменен с Регламент (ЕО) № 2261/98 на Комисията от 26 октомври 1998 г., следва да се тълкува в смисъл, че в тази подпозиция попадат самосвалите от въпросната подпозиция, които са създадени най-вече за да бъдат използвани извън обществени пътища с настилка. Фактът, че самосвалите имат характеристики, които им позволяват, като допълнение, да участват в движението по обществени пътища с настилка, не представлява пречка за тяхното класифициране като самосвали по смисъла на тази подпозиция.
   
      (1)  ОВ C 36, 11.2.2006 г.